ตำรวจประชาชน (จีน)

**ตำรวจประชาชน** () คือกำลังตำรวจพลเรือนแห่งชาติของสาธารณรัฐประชาชนจีน

## หน้าที่
ตำรวจในประเทศจีนมีหน้าที่หลากหลายนอกเหนือจากการบังคับใช้กฎหมาย

พวกเขายังมีหน้าที่ในการรักษาเสถียรภาพทางสังคม () ซึ่งในแง่นี้ ไม่เพียงแต่ทำหน้าที่บังคับใช้กฎหมายเท่านั้น แต่ยังทำหน้าที่ทางการเมืองด้วย กองกำลังตำรวจแห่งชาติส่วนใหญ่อยู่ภายใต้เขตอำนาจของกระทรวงความมั่นคงสาธารณะ (MPS)

ตลอดหลายปีที่ผ่านมา อำนาจของตำรวจได้ขยายตัวเพิ่มขึ้นเรื่อย ๆ ไปยังด้านการควบคุมชายแดน ภายใต้การดูแลของสำนักงานตรวจคนเข้าเมืองแห่งชาติจีน (CII) การทะเบียนสำมะโนครัว การออกบัตรประจำตัวประชาชนและความมั่นคงคอมพิวเตอร์ (ภายใต้สำนักที่ 11 กระทรวงความมั่นคงสาธารณะ) รวมถึงความมั่นคงเครือข่ายและการจดทะเบียนเว็บไซต์

## คำเรียก
ในจีนแผ่นดินใหญ่ *ตำรวจประชาชน* หมายถึงอัตลักษณ์ของเจ้าหน้าที่บังคับใช้กฎหมาย ขณะที่ *ความมั่นคงสาธารณะ* หรือ *ตำรวจ* หมายถึงหน่วยงานรัฐบาลเฉพาะ นั่นคือ *[[สำนักความมั่นคงสาธารณะ (จีน)|หน่วยงานความมั่นคงสาธารณะ]]* แม้ตำรวจเรือนจำ ตำรวจศาล และหน่วยงานอื่น ๆ ในลักษณะเดียวกันจะอยู่ภายใต้ระบบตำรวจด้วยเช่นกัน แต่ด้วยลักษณะงานพิเศษของพวกเขา จึงมักไม่ได้ถูกเรียกว่า *ตำรวจ* โดยทั่วไป

ก่อนศตวรรษที่ 21 เจ้าหน้าที่ความมั่นคงสาธารณะมักใช้คำว่า *ความมั่นคงสาธารณะ* เป็นการระบุตำแหน่งและการเรียกขาน มากกว่าจะใช้คำที่กว้างกว่าอย่าง *ตำรวจ* นอกจากนี้ เจ้าหน้าที่ความมั่นคงสาธารณะซึ่งรับผิดชอบคดีความสงบเรียบร้อยและคดีอาญาเป็นส่วนใหญ่ เป็นกำลังตำรวจที่ประชาชนพบเจอมากที่สุด ปัจจัยเหล่านี้ทำให้บางคน โดยเฉพาะในฮ่องกง ไต้หวัน และชุมชนชาวจีนโพ้นทะเล เรียกเจ้าหน้าที่ตำรวจของจีนแผ่นดินใหญ่ผิดพลาดว่าเป็น *ความมั่นคงสาธารณะ*

เครื่องแบบและลวดลายบนยานพาหนะของตำรวจประชาชนโดยทั่วไปจะคงรูปแบบที่สอดคล้องกัน โดยมีความแตกต่างหลักอยู่ที่ข้อความที่ระบุหน่วยงานที่กำลังตำรวจต่าง ๆ สังกัดอยู่ ได้แก่ *ความมั่นคงสาธารณะ*, *ยุติธรรม*, *ความมั่นคงแห่งรัฐ*, *ศาล*, และ *อัยการ*

## ประวัติศาสตร์
ก่อตั้งขึ้นเมื่อเดือนตุลาคม ค.ศ. 1949 พร้อมกับการสถาปนาสาธารณรัฐประชาชนจีน และอยู่ภายใต้การควบคุมของพรรคคอมมิวนิสต์จีน (CCP) กำลังตำรวจแห่งชาติหลักของจีนปฏิบัติการภายใต้กระทรวงความมั่นคงสาธารณะ (MPS)

อิทธิพลของสหภาพโซเวียตมีความสำคัญสูงสุดในช่วงปีแรก ๆ ของสาธารณรัฐประชาชน และเป็นแนวทางในการกำหนดแนวทางบังคับใช้กฎหมายของจีน

ในช่วงการปฏิวัติวัฒนธรรม (ค.ศ. 1966–1976) อำนาจของตำรวจทั้งแข็งแกร่งขึ้นและอ่อนแอลง ในด้านหนึ่ง พวกเขาได้รับอำนาจควบคุมระบบตุลาการส่วนใหญ่ เนื่องจากศาลประชาชนและอัยการประชาชนล่มสลายลงโดยพื้นฐาน หมายความว่าผู้อำนวยการสำนักความมั่นคงสาธารณะในท้องถิ่นสามารถจับกุมและตัดสินลงโทษบุคคลใดก็ตามที่พวกเขาเลือกได้อย่างง่ายดาย อีกด้านหนึ่ง ผู้นำระดับสูงของตำรวจเกือบทั้งหมดถูกกวาดล้างและถูกปราบปราม และผู้ตรวจการการเมืองจากกองทัพปลดปล่อยประชาชน (ส่วนใหญ่ได้รับเลือกโดยคณะปฏิวัติวัฒนธรรม) ถูกนำเข้ามาเพื่อเข้าควบคุมสำนักความมั่นคงสาธารณะที่ใหญ่ที่สุดและสำคัญที่สุด รวมถึงในปักกิ่งและเซี่ยงไฮ้

โครงสร้างและพันธกิจปัจจุบันของตำรวจประชาชนถูกกำหนดเป็นทางการในกฎหมายตำรวจประชาชนแห่งสาธารณรัฐประชาชนจีน (กุมภาพันธ์ ค.ศ. 1995) ซึ่งระบุไว้ว่า:

## สาขา
ตามที่ระบุในกฎหมายตำรวจประชาชนแห่งสาธารณรัฐประชาชนจีน (ค.ศ. 1995) ตำรวจประชาชนประกอบด้วย 5 ส่วนย่อยดังนี้:
* ตำรวจประชาชนสังกัดหน่วยงานความมั่นคงสาธารณะ
** 
** ทำงานภายใต้กระทรวงความมั่นคงสาธารณะ (MPS)
* ตำรวจประชาชนสังกัดหน่วยงานความมั่นคงแห่งรัฐ
** 
** ทำงานภายใต้กระทรวงความมั่นคงแห่งรัฐ (MSS)
* ตำรวจประชาชนสังกัดหน่วยงานบริหารงานยุติธรรม
** 
** ทำงานภายใต้กระทรวงยุติธรรม (MOJ)
* ตำรวจสังกัดศาลประชาชน
** 
** ทำงานภายใต้ศาลประชาชนสูงสุด (SPC)
* ตำรวจสังกัดสำนักงานอัยการประชาชน
** 
** ทำงานภายใต้สำนักงานอัยการประชาชนสูงสุด

### ตำรวจความมั่นคงสาธารณะ
มีหน้าที่จัดการงานบังคับใช้กฎหมายตามปกติ เช่น การรักษาความสงบเรียบร้อยของประชาชน การสอบสวนคดีอาญา และการจัดการการควบคุมชายแดน นี่คือส่วนใหญ่ของกำลังตำรวจของจีนและอยู่ภายใต้เขตอำนาจของกระทรวงความมั่นคงสาธารณะ

### ตำรวจความมั่นคงแห่งรัฐ
มีหน้าที่รับผิดชอบการรวบรวมและวิเคราะห์ข่าวกรอง การต่อต้านจารกรรม ความมั่นคงทางการเมือง และยังมีส่วนร่วมในกิจการความมั่นคงภายในประเทศบางส่วน

เจ้าหน้าที่เหล่านี้ปฏิบัติงานภายใต้กระทรวงความมั่นคงแห่งรัฐ โดยทั่วไปแล้วพวกเขาจะทำหน้าที่ตำรวจลับและช่วยรักษาเสถียรภาพทางสังคม รวมถึงธำรงอำนาจของพรรคคอมมิวนิสต์จีนซึ่งเป็นพรรครัฐบาล

ไม่ควรสับสนระหว่างตำรวจความมั่นคงแห่งรัฐกับสำนักที่ 1 กระทรวงความมั่นคงสาธารณะ (ที่อธิบายไว้ข้างต้นในส่วนตำรวจความมั่นคงสาธารณะ) แม้บางครั้งจะมีหน้าที่คล้ายคลึงกันและภารกิจทับซ้อนกันก็ตาม

### ตำรวจบริหารตุลาการ

ส่วนใหญ่ประกอบด้วยเจ้าหน้าที่ตำรวจที่ประจำการอยู่ในเรือนจำและสถานบำบัดฟื้นฟูยาเสพติด

ตำรวจเรือนจำมีหน้าที่ดูแลความปลอดภัยของเรือนจำ ปฏิบัติหน้าที่ผู้คุมเรือนจำ และช่วยการบริหารงานเรือนจำ คล้ายกับเจ้าหน้าที่ราชทัณฑ์ในประเทศอื่น

ตำรวจฟื้นฟูยาเสพติดมีหน้าที่บังคับใช้มาตรการแยกและฟื้นฟูยาเสพติดสำหรับผู้ติดยาเสพติด รวมถึงมาตรการแก้ไขสำหรับผู้กระทำความผิดเล็กน้อย

ไม่ควรสับสนกับตำรวจศาลและอัยการ

### ตำรวจตุลาการศาล

มีหน้าที่รับผิดชอบด้านความปลอดภัยของศาลประชาชนในระดับมณฑล เทศบาลนคร และอำเภอ พวกเขาสังกัดอยู่ในระบบตุลาการ และทำหน้าที่ดูแลความสงบเรียบร้อยและความปลอดภัยในอาคารศาล รวมถึงช่วยผู้พิพากษาในการสอบสวนทางตุลาการ

### ตำรวจตุลาการอัยการ

มีหน้าที่รับผิดชอบการรักษาความปลอดภัยของสำนักงานอัยการประชาชนในระดับมณฑล เทศบาล และอำเภอ พวกเขาเป็นส่วนหนึ่งของระบบยุติธรรมและมีบทบาทดังต่อไปนี้::

# ดำเนินการสอบสวนอาชญากรรมที่เกี่ยวข้องกับการขัดขวางกระบวนการยุติธรรมและการใช้อำนาจโดยมิชอบ
# สร้างความโปร่งใสและยุติธรรมในสำนักงานอัยการ
# ให้การบังคับใช้กฎหมายและความปลอดภัยแก่สำนักงานอัยการ พร้อมทั้งธำรงไว้ซึ่งความสงบเรียบร้อย

## คำปฏิญาณตน

### ตำรวจรักษาความมั่นคงสาธารณะ

### ตำรวจตุลาการศาล

## ชั้นยศ
ระบบยศของตำรวจประชาชนมีดังนี้ :

## ตำรวจกองหนุน
 (公安机关警务辅助人员), เป็นที่รู้จักกันดีในชื่อตำรวจกองหนุน (辅警) มักจะได้รับการว่าจ้างโดยสำนักความมั่นคงสาธารณะท้องถิ่น ตาม "กฎหมายว่าด้วยการบริหารกำลังกองหนุนกระทรวงความมั่นคงสาธารณะ" ของรัฐบาลมณฑลกวางตุ้ง ค.ศ. 2016 มาตรา 5 ระบุว่า พวกเขาไม่ได้เป็นส่วนหนึ่งของตำรวจประชาชน (หมายถึงพวกเขาไม่ใช่เจ้าหน้าที่ที่ผ่านการปฏิญาณตน) แต่จะอยู่ภายใต้การบริหารโดยบุคลากรของตำรวจประชาชน

มาตรา 8 ของกฎหมายมณฑลกวางตุ้งว่าด้วยการบริหารกำลังกองหนุนกระทรวงความมั่นคงสาธารณะระบุว่าเจ้าหน้าที่กองหนุนมีหน้าที่ดังต่อไปนี้:

# ช่วยเหลือใรการป้องกันและยับยั้งอาชญากรรม
# ช่วยเหลือในการลาดตระเวน
# ช่วยเหลือในการจับกุม สอบสวน ติดตาม และเฝ้าระวังผู้ต้องสงสัย
# ช่วยเหลือในการรักษาสถานที่เกิดเหตุอาชญากรรม รวมถึงพยานหลักฐาน และการช่วยเหลือผู้บาดเจ็บ
# ช่วยเหลือในการบังคับใช้กฎจราจรและการไกล่เกลี่ยข้อพิพาท
# ช่วยเหลือในการติดตามการบำบัดฟื้นฟูยาเสพติดและการยึดยาเสพติด
# ช่วยเหลือในการคุ้มครองเรือนจำ
# เข้าร่วมในการดับเพลิง
# ช่วยเหลือในงานประชาสัมพันธ์และส่งเสริมความปลอดภัยทางถนนและโครงการรณรงค์ต่อต้านยาเสพติด
# ช่วยเหลือในการสอบปากคำของตำรวจ
# ขับขี่ยานยนต์ จักรยานยนต์ เรือ และอากาศยานของตำรวจประชาชน
# หน้าที่อื่น ๆ ที่ปฏิบัติโดยเจ้าหน้าที่กองหนุน

มาตรา 9 ระบุว่าพนักงานกองหนุนพลเรือนมีหน้าที่ดังต่อไปนี้:

# การจัดการเอกสารและไฟล์, การรับโทรศัพท์และคำขออื่น ๆ
# การให้คำปรึกษาทางจิตวิทยา การจัดการเว็บไซต์ การวิเคราะห์ข้อมูล การทดสอบความปลอดภัย การบำรุงรักษาระบบสื่อสาร การวิเคราะห์การเงิน การจัดการทางการเงินที่ไม่เป็นความลับ และการทดสอบในห้องปฏิบัติการ
# การจัดการและซ่อมแซมอุปกรณ์ของตำรวจ
# หน้าที่อื่นๆ ที่ดำเนินการโดยพนักงานกองหนุนพลเรือน

มาตรา 10 ระบุว่าตำรวจกองหนุนห้ามปฏิบัติหน้าที่ดังต่อไปนี้:

# งานเกี่ยวกับความมั่นคงแหางชาติ การสอดแนมทางเทคนิค การต่อต้านลัทธิ และการต่อต้านการก่อการร้าย
# งานเกี่ยวกับข้อมูลที่เป็นความลับ
# การจัดการรายงานหลักฐานและความรับผิดชอบในอุบัติเหตุจราจร
# การปฏิบัติหน้าที่แก้ไขหรือควบคุม (เช่น งานในเรือนจำหรือสถานกักกัน)
# หน้าที่บริหาร 
# การทบทวนคดี
# การครอบครองหรือใช้อาวุธปืนหรืออุปกรณ์ของตำรวจ
# การบังคับใช้กฎหมายด้วยตนเอง
# หน้าที่อื่น ๆ ที่กำหนดให้เป็นของตำรวจประชาชมตามกฎหมาย

คุณสมบัติของผู้ที่ไม่ได้รับอนุญาตให้เป็นตำรวจกองหนุน ตามมาตรา 17:

# บุคคลที่มีประวัติอาชญากรรม หรือเป็นผู้ต้องสงสัยว่าได้กระทำความผิดทางอาญาซึ่งคดียังไม่มีการตัดสินว่าบริสุทธิ์หรือมีความผิด
# บุคคลที่เคยถูกคุมขังในเรือนจำ สถานพินิจ บำบัดการค้าประเวณี หรือมีประวัติการใช้ยาเสพติด
# บุคคลที่ถูกไล่ออกจากกระทรวงความมั่นคงแห่งรัฐ หรือหน่วยงานรัฐบาลอื่น
# บุคคลที่ถูกยกเลิกสัญญาจ้าง เนื่องจากละเมิดแนวปฏิบัติเกี่ยวกับการบังคับใช้กฎหมาย
# บุคคลที่มีประวัติทางการเงินแย่มาก
# เกณฑ์อื่น ๆ ที่อาจห้ามบุคคลจากการทำงานตำรวจ

### ชั้นยศตำรวจกองหนุน
ยศของเจ้าหน้าที่กองหนุนประเภท 25 ล่าสุดที่เผยแพร่ใน ค.ศ. 2025 มีดังนี้:

## ดูเพิ่ม
* สำนักความมั่นคงสาธารณะ
* มหาวิทยาลัยความมั่นคงสาธารณะแห่งประเทศจีน
* มหาวิทยาลัยตำรวจประชาชนจีน
* ตำรวจติดอาวุธประชาชน
* สวาต#ประเทศจีน

## อ้างอิง

หมวดหมู่:หน่วยงานบังคับใช้กฎหมายของประเทศจีน
หมวดหมู่:การบังคับใช้กฎหมายในรัฐคอมมิวนิสต์
หมวดหมู่:กระทรวงความมั่นคงสาธารณะ (จีน)